Ministru kabineta noteikumu projekta

**“Preču atpakaļizvešanas paziņojuma iesniegšanas kārtība”**

sākotnējās ietekmes novērtējuma ziņojums (anotācija)

|  |  |  |  |  |  |
| --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | |
| 1. | Pamatojums | | | Tiek izstrādāti atbilstoši Muitas likuma 4.panta trešajā daļā noteiktajam deleģējumam, proti, Ministru kabinets nosaka muitošanas un muitas kontroles kārtību, kā arī kārtību, kādā preces tiek atbrīvotas no muitas nodokļa atbilstoši Eiropas Savienības (turpmāk – ES) normatīvajiem aktiem.  Ministru kabineta noteikumu projekts ir sagatavots saskaņā ar Eiropas Parlamenta un Padomes 2008.gada 15.janvāra lēmumu Nr.70/2008/EK par elektronisku muitas un tirdzniecības vidi, ar kura nosacījumiem pakāpeniski tiek ieviestas jaunas muitas deklarēšanas sistēmas, kas nodrošinās muitas normatīvajos aktos noteikto deklarāciju un citu dokumentu iesniegšanu tikai elektroniski.  Šobrīd tiek elektronizēts preču atpakaļizvešanas paziņojums, kas tiks sagatavots un iesniegts Valsts ieņēmumu dienesta (turpmāk – VID) elektroniskajā deklarēšanas sistēmā. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | | Ar Ministru kabineta 2011.gada 15.februāra noteikumiem Nr.129 „Muitas noteikumos atzītas preču izmantošanas – preču atpakaļizvešana – pieteikšanas kārtība” (turpmāk – Ministru kabineta 2011.gada 15.februāra noteikumi Nr.129) nosaka, ka persona par preču atpakaļizvešanu paziņo muitas iestādei, kuras kompetencē ir vieta, no kuras preces izvedīs no ES muitas teritorijas. Komisijas 1993.gada 2.jūlija Regulas (EEK) Nr.2454/93, ar ko nosaka īstenošanas noteikumus Padomes Regulai (EEK) Nr.2913/92 par Kopienas Muitas kodeksa izveidi (turpmāk – Komisijas 1993.gada 2.jūlija Regula Nr.2454/93) grozītais 841a.panta 2.punkts nosaka gadījumus, kuros ir jāiesniedz preču atpakaļizvešanas paziņojums. Šādu paziņojumu sniedz pirms preču izvešanas un muitas dienestu noteiktajā veidā.  Šobrīd preču atpakaļizvešanas paziņojumu iesniedz papīra veidā muitas iestādē, kuras kontrolē atrodas atpakaļizvedamās preces.  Pēc VID Muitas pārvaldes datiem noformēti preču atpakaļizvešanas paziņojumi:  2012.gadā – 1966, no kuriem Latgales muitas kontroles punktos (turpmāk – MKP) – 747 un Kurzemes MKP – 1219;  2013.g. – 755;  2014.g. – 959.  2013. un 2014.gadā preču atpakaļizvešanas paziņojumi noformēti tikai Kurzemes MKP (Ventspils ostas MKP un Liepājas ostas MKP), izvedot ārpuskopienas preces no brīvām zonām uz trešajām valstīm.  Atbilstoši Eiropas Parlamenta un Padomes 2008.gada 15.janvāra lēmumam Nr.70/2008/EK par elektronisku muitas un tirdzniecības vidi un Komisijas 1993.gada 2.jūlija Regulas Nr.2454/93, nosacījumiem pakāpeniski tiek ieviestas jaunas muitas deklarēšanas sistēmas, kas nodrošinās muitas normatīvajos aktos noteikto deklarāciju un citu dokumentu iesniegšanu tikai elektroniski. Tiek elektronizēts preču atpakaļizvešanas paziņojums, kas tiks sagatavots un iesniegts VID elektroniskajā deklarēšanas sistēmā.  Pēc muitas deklarēšanas sistēmu ieviešanas fiziskas un juridiskas personas varēs pašas kārtot muitas formalitātes, - šajā gadījumā elektroniski iesniegt preču atpakaļizvešanas paziņojumu, neatkarīgi no atrašanās vietas, jo jaunā sistēma paredz ērtu web lietotāju saskarni, kurai var piekļūt jebkuri autorizēti lietotāji. Kā arī, lai paaugstinātu muitas kontroles un riska analīzes efektivitātes līmeni, samazinātu krāpniecības iespējas un vienkāršotu muitošanas procesu, samazinot muitas formalitāšu kārtošanai nepieciešamo laiku un izmaksas gan komersantiem, gan valsts iestādēm, Eiropas Komisija un ES dalībvalstis pieņēmušas lēmumu veidot integrētu elektronisku informācijas apmaiņas sistēmu.  Ievērojot Ministru kabineta 2010.gada 22.novembra rīkojuma Nr.675 „Par Elektroniskās muitas datu apstrādes sistēmas (EMDAS) darbības koncepciju” 4.punktu un pamatojoties uz Eiropas Parlamenta un Padomes 2008.gada 15.janvāra lēmumu 70/2008/EK par elektronisku muitas un tirdzniecības vidi, - preču atpakaļizvešanas paziņojuma elektronizācija notiek Jaunās politikas iniciēto pasākumu finansējuma ietvaros. Ministru kabineta noteikumu projektā tiks iekļauti punkti, kas nosaka, ka turpmāk preču atpakaļizvešanas paziņojums būs jāiesniedz VID Elektroniskajā deklarēšanas sistēmā, bet ja sistēma nestrādās preču atpakaļizvešanas paziņojuma iesniegšanas brīdī, tad persona muitas iestādē, kuras kompetencē ir vieta, no kuras preces izvedīs no ES muitas teritorijas, paziņojumu iesniedz papīra veidā (atkāpšanās režīms). Kā arī personai pirms preču atpakaļizvešanas ir pienākums VID Elektroniskajā deklarēšanas sistēmā iesniegt ierašanās paziņojumu, tāpat kā tas ir eksporta gadījumā.  Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 140.punktā noteikts, ka grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma. Šādā gadījumā sagatavo jaunu noteikumu projektu. Ņemot vērā, ka grozāmo normu apjoms pārsniedz pusi no Ministru kabineta 2011.gada 15.februāra noteikumu Nr.129 normu apjoma, ir izstrādāti jauni Ministru kabineta noteikumi. Līdz ar to tiks izdoti jauni Ministru kabineta noteikumi “Muitas noteikumos atzītas preču izmantošanas – preču atpakaļizvešana – pieteikšanas kārtība”.  Noteikumu projekts nosaka kārtību, kādā elektroniski piesaka muitas noteikumos atzītu preču izmantošanu – preču atpakaļizvešanu un kārtību, kādā muitas iestādē iesniedzams preču atpakaļizvešanas paziņojums. | |
| 3. | Projekta izstrādē iesaistītās institūcijas | | | VID | |
| 4. | Cita informācija | | | Nav | |
|  | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | | Ministru kabineta noteikumu projekta mērķgrupas ir juridiskas un fiziskas personas, kas kārto muitas formalitātes, VID darbinieki, kas lieto VID Elektronisko deklarēšanas sistēmu savu dienesta pienākumu veikšanai, kā arī nākotnē citas valsts institūcijas, kas iesaistītas preču muitošanas un kontroles procesā un var izmantot VID Elektroniskās deklarēšanas sistēmā esošos datus savu pienākumu veikšanai. |
| 2. | Tiesiskā regulējuma ietekme uz tautsaimniecību un administratīvo slogu | | | | Juridiskām un fiziskām personām, kas kārto muitas formalitātes, būs iespējams, elektroniski iesniedzot, operatīvi noformēt preču atpakaļizvešanas paziņojumu. –Iesniedzot atpakaļizvešanas paziņojumu elektroniski, personai fiziski nebūs jāierodas muitas iestādē, lai iesniegtu paziņojumu papīra formā. Datorizētās sistēmas izmantošana ļaus vienkāršot dokumentu iesniegšanas un apstrādes procedūru juridiskām un fiziskām personām un VID.  Ierašanās paziņojumu iesniedz juridiskas un fiziskas personas par atpakaļizvešanas paziņojumā norādītajām precēm, kad preces atpakaļizved no ES muitas teritorijas un, ja netiek saņemta riska informācija attiecībā uz konkrēto ierašanās paziņojumu, tad nekavējoties tiek dota atļauja preču izvešanai no ES muitas teritorijas.  Elektroniski iesniedzot atpakaļizvešanas paziņojumu un ierašanās paziņojumu, juridiskām un fiziskām personām administratīvais slogs samazināsies, kā arī VID elektroniski iesniegtie preču atpakaļizvešanas paziņojumi un ierašanās paziņojumi ļaus automātiski saņemt riska informāciju un, ja nepieciešams, izvedamās preces operatīvi novirzīt uz dokumentāro vai fizisko kontroli. |
| 3. | Administratīvo izmaksu monetārs novērtējums | | | | Informācijas sniegšanas pienākuma radīto administratīvo izmaksu aprēķins:  Aprēķinos tiek izmantota vidējās darbaspēka stundas izmaksas – 6,39 *euro* (pēc 2014.gada Centrālās statistikas pārvaldes datiem):  C= (6,39 x 0,006) x (18 x 53) = 36,25 (*euro*)  Aprēķinā ņemts vērā, ka iesniedzot datus elektroniskā veidā tas aizņems aptuveni 20 sekundes; 18 – maksimālais personu skaits, kuri 2014.gadā ir snieguši preču atpakaļizvešanas paziņojumu; 53 – aprēķināts pēc 2014.gadā vidēji iesniegto atpakaļizvešanas skaitu vienai personai.  Līdz ar to administratīvais slogs gada laikā preču atpakaļizvešanas paziņojuma iesniedzējam būs 36,25 *euro*.  Aprēķins ir aptuvens, jo iesniegto preču atpakaļizvešanas paziņojumu skaits parasti svārstās, tāpat kā personu skaits, kas to iesniedz.  Pašreiz, iesniedzot datus papīra veidā, tas aizņem aptuveni 10 minūtes, kur  C= (6,39 x 0,17) x (18 x 53) = 1036,33 (*euro*)  Līdz ar to kopējais ietaupījums gada laikā preču atpakaļizvešanas paziņojuma iesniedzējam ir aptuveni 1036,33 *euro*.  Noteikumu projekts neuzliek VID papildus jaunas prasības, līdz ar to neradīsies papildus izdevumi preču atpakaļizvešanas paziņojuma apstrādē.  Muitas dokumentu glabāšana juridiskām un fiziskām personām ir noteikta Padomes 1992.gada 12.oktobra Regulas Nr. 2913/92 16.pantā, līdz ar to noteikumu projekts neradīs papildus administratīvo slogu, jo personām arī līdz šim bija jāglabā muitā uzrādītie dokumenti ne mazāk kā trīs gadi. |
| 4. | Cita informācija | | | | Nav |
|  | | | | | |
|  | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Projekts šo jomu neskar. | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | |
| 1. | | Nepieciešamie saistītie tiesību aktu projekti | Ar Ministru kabineta noteikumu projekta spēkā stāšanos, spēku zaudēs Ministru kabineta 2011.gada 15.februāra noteikumi Nr.129. | | |
| 2. | | Atbildīgā institūcija | Par projekta izstrādi un virzību atbildīgā ir VID sadarbībā ar Finanšu ministriju | | |
| 3. | | Cita informācija | Nav. | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | |
| 1. | Saistības pret Eiropas Savienību | | Padomes 1992.gada 12.oktobra Regulas Nr.2913/92 IV.sadaļas 3.nodaļa;  Komisijas 1993.gada 2.jūlija Regulas Nr.2454/93 V.sadaļas 2.nodaļa;  Eiropas Parlamenta un Padomes 2008.gada 15.janvāra lēmuma 70/2008/EK 4.pants. | | | | | |
| 2. | Citas starptautiskās saistības | | Projekts šo jomu neskar. | | | | | |
| 3. | Cita informācija | | Nav. | | | | | |
|  | | | | | | | | |
| **1.tabula**  **Tiesību akta projekta atbilstība ES tiesību aktiem** | | | | | | | | |
| Attiecīgā ES tiesību akta datums, numurs un nosaukums | | | Padomes 1992.gada 12.oktobra Regulas Nr.2913/92 IV.sadaļas 3.nodaļa;  Komisijas 1993.gada 2.jūlija Regulas Nr.2454/93 V.sadaļas 2.nodaļa;  Eiropas Parlamenta un Padomes 2008.gada 15.janvāra lēmuma 70/2008/EK 4.pants. | | | | | |
| A | | | | B | | C | | D |
| Padomes 1992.gada 12.oktobra Regulas Nr.2913/92 182 a.panta 2.punkta 4.apakšpunkts | | | | Ministru kabineta projekta 1. un 2.punkts | | Tiek ieviests pilnībā | | Nacionālais tiesību akts neparedz stingrākas prasības |
| Komisijas Regulas Nr.2454/93 841a.panta 2.punkts | | | | Ministru kabineta noteikumu projekta 2.punkts | | Tiek ieviests pilnībā | | Nacionālais tiesību akts neparedz stingrākas prasības |
| Eiropas Parlamenta un Padomes 2008.gada 15.janvāra Lēmuma 70/2008/EK 4.panta 4.punkta c) apakšpunkts | | | | Ministru kabineta noteikumu projekta 7. un 8.punkts | | Tiek ieviests pilnībā | | Nacionālais tiesību akts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | | | | 1) Padomes 1992.gada 12.oktobra Regulas Nr.2913/92 182.a panta 2.punkta 4.apakšpunktā noteikti citi preču muitošanas un izmantošanas režīma veidi, par precēm, kas atstāj ES muitas teritoriju, un ar Savienības procedūru nosaka gadījumus un attiecīgos nosacījumus, kad precēm, ko izved no Savienības muitas teritorijas, nav vajadzīga ne muitas deklarācija, ne kopsavilkuma deklarācija. Tiesību aktā nav paredzēta rīcības brīvība dalībvalstīm.  2) Komisijas 1993.gada 2.jūlija Regulas Nr.2454/93 841a.panta 2.punktā noteikts, ja veic tādu preču atpakaļizvešanu, kuras atrodas pagaidu uzglabāšanā vai I kontroles tipa brīvajā zonā, un nav vajadzīga muitas deklarācija vai izvešanas kopsavilkuma deklarācija, par atpakaļizvešanu paziņo muitas iestādei, kuras kompetencē ir vieta, no kuras preces izvedīs no Kopienas muitas teritorijas, un šādu paziņojumu sniedz pirms preču izvešanas un muitas dienestu noteiktajā veidā.  Ņemot vērā iepriekš minēto, izvešanas kopsavilkuma deklarācija netiek pieprasīta ārpuskopienas preču atpakaļizvešanai vienā no šādiem gadījumiem:  a) preces netiek izkrautas no transportlīdzekļa, kurā tās tika ievestas ES muitas teritorijā;  b) preces tiek pārkrautas vietā, kurā tās izkrautas no transportlīdzekļa, kurā tās tika ievestas ES muitas teritorijā.  Līdz ar to kādā no iepriekšminētajiem gadījumiem persona iesniedz preču atpakaļizvešanas paziņojumu. Tiesību aktā nav paredzēta rīcības brīvība dalībvalstīm.  3) Eiropas Parlamenta un Padomes 2008.gada 15.janvāra Lēmuma 70/2008/EK par elektronisku muitas un tirdzniecības vidi 4.panta 4.punkta „c” apakšpunktā noteikts par “viena loga sistēmām”, kas nodrošina netraucētu savstarpēju datu plūsmu starp uzņēmējiem un muitas iestādēm, starp muitas iestādēm un Savienību, starp muitas iestādēm un citiem dienestiem vai struktūrām un kas ļauj uzņēmējiem iesniegt muitai visu importa un eksporta muitošanai vajadzīgo informāciju, tostarp informāciju, ko paredzēts iesniegt saskaņā ar tiesību aktiem, kuri neattiecas uz muitu. Noteikumu projekta 7.punkts nosaka kādi dati būs jānorāda VID elektroniskajā deklarēšanas sistēmā; un 8.punkts - dokumentu glabāšanu Padomes Regulas (EEK) Nr.2913/92 16.pantā noteiktajā termiņā, kas nodrošinās netraucētu savstarpēju datu plūsmu starp uzņēmējiem un muitas iestādi. Latvija izmanto šo iespēju daļēji. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | Pēc noteikumu projekta spēkā stāšanās nebūs atsevišķi jāinformē ES institūcijas. Tas tiks veikts Elektroniskās muitas datu apstrādes sistēmas kopējās koncepcijas projekta ietvaros. | | | | |
| Cita informācija | | | | Eiropas Parlamenta un Padomes 2008.gada 15.janvāra Lēmums 70/2008/EK par elektronisku muitas un tirdzniecības vidi tiek pārņemts, pamatojoties uz Ministru kabineta 2010.gada 22.novembra rīkojuma Nr.675 „Par Elektroniskās muitas datu apstrādes sistēmas (EMDAS) darbības koncepciju”. | | | | |
| **2.tabula**  **Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | | | | | | | |
| Projekts šo jomu neskar. | | | | | | | | |
|  | | | | | | | | |
| **VI. Sabiedrības līdzdalība un šīs līdzdalības rezultāti** | | | | | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | | Lai informētu sabiedrību par noteikumu projektu un dotu iespēju izteikt par to viedokļus, noteikumu projekts saskaņā ar Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” ievietots Finanšu ministrijas interneta mājas lapā (<http://www.fm.gov.lv/lv/sabiedribas_lidzdaliba/tiesību_aktu>  \_projekti) un VID mājas lapā ([www.vid.gov.lv](http://www.vid.gov.lv) sadaļā [Muita](https://www.vid.gov.lv/default.aspx?tabid=9&hl=1) / [E-muita](https://www.vid.gov.lv/default.aspx?tabid=9&id=2094&hl=1)). | | | |
| 2. | | Sabiedrības līdzdalība projekta izstrādē | | | Par noteikumu projektu notikusi viedokļu apmaiņa ar komersantiem.  2015.gada 5.augustā tika organizēta starpinstitūciju sanāksme ar VID Muitas pārvaldes, Finanšu ministrijas, Tieslietu ministrijas, Satiksmes ministrijas amatpersonu un komersantu pārstāvjiem. | | | |
| 3. | | Sabiedrības līdzdalības rezultāti | | | Satiksmes ministrija un biedrība „Latvijas tranzīta biznesa asociācija” ir sniegusi viedokli par noteikumu projektu, kurā pauž uzskatu, ka noteikumu projekts, iespējams ir nepilnīgs, jo tas neparedz tiesisko regulējumu vai atrunu par tiem gadījumiem, kad pēc paziņojuma par preču atpakaļizvešanu iesniegšanas, preces vairs nav paredzēts izvest no ES muitas teritorijas.  VID noraida šo iebildumu, jo Komisijas 1993.gada 2.jūlija Regulas Nr.2454/93 796.d panta 4.punktā (tiesību normā, kuru saskaņā ar  Komisijas 1993.gada 2.jūlija Regulas Nr.2454/93 841.a panta 4.punktā noteikto piemēro *mutatis mutandis*, gadījumos, kad atpakaļizvešanas paziņojumā norādītās preces vairs nav paredzēts izvest no ES muitas teritorijas) noteikts, ka informāciju par precēm, kuras vairs nav paredzēts izvest no ES muitas teritorijas, var iesniegt jebkādā veidā.  Eiropas Kopienas dibināšanas līguma 249.panta otrajā daļā noteikts, ka regulas ir vispārpiemērojamas. Tās uzliek saistības kopumā un ir tieši piemērojamas visās dalībvalstīs (*Skat.: Konsolidēts Eiropas Kopienas dibināšanas līgums un Nicas līgums. Rīga: Tulkošanas un terminoloģijas centrs, 2001, 177.lpp.*). Tas nozīmē, ka pēc to stāšanās spēkā, regulas iegūst saistošu spēku visā ES teritorijā un kļūst par dalībvalsts tiesību sistēmas daļu bez valsts tiesību aktu starpniecības.  Atšķirībā no direktīvām regulas nedrīkst pārņemt („pārrakstīt”) valsts tiesību aktos, jo regulu pārņemšana radītu šķērsli regulu tiešajai iedarbībai un būtu apdraudēta regulu vienlaicīga un vienota piemērošana dalībvalstīs. Pēc regulu stāšanās spēkā, tās kļūst saistošas ne tikai pašām dalībvalstīm, bet arī to iedzīvotājiem.  ES tiesību normas nedod tiesības dalībvalstīm noteikt veidu, kādā persona sniedz informāciju par precēm, kuras vairs nav paredzēts izvest no ES muitas teritorijas. Tātad nav pamata nacionālajā normatīvajā aktā paredzēt kārtību, kādā persona informē muitas iestādi, ka preču atpakaļizvešanas paziņojumā ietvertās preces vairs nav paredzēts izvest no ES muitas teritorijas, jo šī kārtība ir jau noteikta augstāka juridiskā spēka tieši piemērojamā normatīvajā aktā (Komisijas 1993.gada 2.jūlija Regulas Nr.2454/93 796.panta 4.punktā), nosakot, ka informāciju var sniegt jebkādā veidā. Šis regulējums uzskatāms par tiesiski skaidru un noteiktu, un tas nav interpretējams tā, ka būtu iespējams sašaurināt (arī paplašināt nav iespējams) šīs tiesību normas tvērumu, nosakot konkrētus informācijas sniegšanas veidus.  Komisijas 1993.gada 2.jūlija Regulas Nr.2454/93 796.d panta 4.punktā noteikts, ka neskarot 792.a pantu, gadījumā, ja eksportam deklarētas preces vairs nav paredzēts izvest no ES muitas teritorijas, persona, kas aizved preces no izvešanas muitas iestādes, lai tās pārvietotu uz vietu minētajā teritorijā, sniedz izvešanas muitas iestādei 1.punkta otrās daļas a) apakšpunktā noteikto informāciju. Šo informāciju var sniegt jebkādā veidā. Saskaņā ar Komisijas 1993.gada 2.jūlija Regulas Nr.2454/93 841.a panta 4.punktā noteiktajos gadījumos, kad pēc 2.punkta pirmajā daļā minētā paziņojuma sniegšanas preces vairs nav paredzēts izvest no Kopienas muitas teritorijas, 796.d panta 4.punktu piemēro *mutatis mutandis*.  Informāciju sniegšana „jebkādā veidā” šajā gadījumā nozīmē, ka informācija iesniedzama jebkādā no veidiem, kas iesniegtajai informācijai (dokumentam) nodrošina juridisko spēku Dokumentu juridiskā spēka likuma izpratnē. Ja pēc atpakaļizvešanas paziņojuma iesniegšanas preces vairs nav paredzēts izvest no ES muitas teritorijas, attiecīgais muitas režīms ir faktiski jāatsauc, par to paziņojot muitas iestādei, šajā gadījumā vai nu VID Elektroniskajā deklarēšanas sistēmā jāpieprasa atpakaļizvešanas paziņojuma anulēšana, sniedzot pamatojumu, kādēļ preces vairs nav paredzēts atpakaļizvest un Komisijas 1993.gada 2.jūlija Regulas Nr.2454/93 796.d panta 1.punkta otrās daļas a) apakšpunktā noteiktos datus vai arī iesniedzot iesniegumu kādā no Administratīvā procesa likuma 56.panta pirmajā daļā noteiktajiem veidiem – mutvārdos vai rakstveidā. Rakstveida iesniegumu persona ir tiesīga iesniegt arī kā elektronisko dokumentu Elektonisko dokumentu likuma 1.panta 3.punkta izpratnē.  Par sistēmas praktisko lietošanu ir izstrādāta un papildināta elektroniskās muitas datu apstrādes sistēmas lietotāja rokasgrāmata „EKS Komersanta lietotāja saskarne”, kas tiks publicēta VID mājas lapas sadaļā „Muita”. Tāpat arī par atpakaļizvešanas paziņojuma anulēšanas pieprasīšanu un citām nepieciešamajām darbībām, skaidrojums tiks sniegts VID mājas lapas sadaļā „Muita” (Par datu apstrādes paņēmieniem ir minēts Komisijas 1993.gada 2.jūlija Regulas Nr.2454/93 4a.panta b) apakšpunktā, respektīvi, attiecīgo muitas formalitāšu kārtošanai nepieciešamās informācijas ievadīšanu muitas datu apstrādes sistēmās). | | | |
| 4. | | Cita informācija | | | Nav | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | |
| 1. | | Projekta izpildē iesaistītās institūcijas | | | | | VID | |
| 2. | | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, Esošu institūciju likvidācija vai reorganizācija, to ietekme uz institūcijas cilvēkresursiem | | | | | Noteikumu projekta izpilde nemainīs VID funkcijas un institucionālo struktūru.  Netiks veidotas jaunas institūcijas, kā arī esošās institūcijas netiks reorganizētas vai likvidētas.  Noteikumu projekta izpilde notiks esošo VID cilvēkresursu ietvaros, kuru noslodze paliks nemainīga. | |
| 3. | | Cita informācija | | | | | Nav | |

Finanšu ministrs J.Reirs

01.09.2015 10:14

2540

G.Pēda

67120941, [Gunta.Peda@vid.gov.lv](mailto:Gunta.Peda@vid.gov.lv)

N.Zimnoho

67120820, [Nikolajs.Zimnoho@vid.gov.lv](mailto:Nikolajs.Zimnoho@vid.gov.lv)